Нэхур зыхуэфащэ 

#адыгэ_усэхэр

Бгы домбейм и щыгум сыдэк1ыну 
Жьым ерыщу бгъэк1э соныкъуэкъу. 
Ар губжьащи, егъэунэху слъэк1ынур. 
Жыгым хуэдэу хуейщ срищ1ык1ыну, 
Къуак1эм сэ сыдидзэжыну щ1окъу. 

Сыт хуэдизу гъуэгур хьэлъэу щытми, 
Сыкъэдзыхэу симык1уэтыжын. 
Зэплъэк1ып1э жьыбгъэм къызимытми, 
Къэск1уа гъуэгур зым езмытыжын! 

Къызжьэхэлъэ, плъэк1ыр къомыгъанэу, 
Л1ым и л1ыгъэр л1ым ирегъэунэху: 
Тек1уэм хуремыщ1 хэщ1ам гукъанэ, 
Вагъуэр къытек1уам хущ1ырегъанэ, - 
К1ыф1ым тек1уэрщ зыхуэфащэр нэху! 

Къуэдзокъуэ Хьэсэн

Картинка группы http://vk.com/concept_art_circassain